**הבנת הנקרא**

קראו את הטקסט שלפניכם , וענו על כל השאלות .

**החיים החדשים של דור העתיד** / מאת נטע אחיטוב

 **מעדיפים ערים על פרברים ומוותרים על רכוש לטובת נוחות . זהו אורח החיים המתגבש של דור העתיד במאה העשרים ואחת , והוא עשוי להציל את כדור הארץ, אם רק הממשלות ישתפו פעולה**

1. בעולם של המאה העשרים ואחת יש היום פיתוח טכנולוגי ותעשייתי מואץ, כמוהו לא ידענו מעולם. בגללו אנחנו נושמים אוויר מזוהם ונחרדים מול השינויים הקיצוניים במזג האוויר, המתחוללים מול עינינו ממש. מצב קשה זה מעורר אצל רבים בעולם, בהם מדענים וסוציולוגים, את השאלה: "מדוע זה קורה ומה יהיה עתיד כדור הארץ שלנו ? "
2. במאה העשרים, ובעיקר בתחילתה, דפוסי החיים היו פחות בזבזניים מאשר היום : משקי הבית השתמשו, למשל, במים מהברז ולא מבקבוקי פלסטיק, הם השתמשו פחות במכשירים זוללי אנרגיה כמו מכונות כביסה ומייבשי כביסה. בדרכים נעו פחות כלי רכב ויותר הולכי רגל, והסביבה הייתה הרבה יותר ידידותית לאדם. כאשר אנשים צרכו פחות, התעשייה והטכנולוגיה היו מוגבלות, ולכן זיהום האוויר היה נמוך והסביבה נפגעה רק מעט.
3. החל מאמצע ומסוף המאה העשרים, בעיקר של תושבי העולם המערבי, יש גידול מתמשך באוכלוסיית העולם, חל גידול בהכנסות ועלייה ברמת החיים. תוחלת החיים עולה בהתמדה והעולם מזדקן. המשמעות היא שהרבה יותר אנשים צורכים עכשיו יותר מאי פעם. הטכנולוגיה המשוכללת מקילה היום על היצרן והוא נעזר בעולם הפרסום כדי לפתות אותנו לקנות עוד ועוד. היום יודעים חוקרים ומדענים, כי הכוחות המניעים בעוצמה רבה את הפגיעה בטבע הם הצריכה והפיתוח הכלכלי המהיר.
4. כדי להציל את כדור הארץ הציעו חוקרים דרך חיים הנקראת "צרכנות בת קיימא" . לפי שיטה זו , הם טוענים , צריך להימנע מצריכה יתרה . כדי לממש זאת צריך להעדיף, בין היתר , את השימוש במוצרים רב פעמיים, שמקטינים את הצורך ביצור תעשייתי, למשל: כלי מטבח לשימוש חוזר, או שימוש בשקיות בד במקום בשקיות ניילון .
5. צרכנות בת קיימא ממליצה על מגורים קרוב למקום העבודה, כדי שהנסיעה בין השניים תזהם פחות. הצרכנות הזאת מעודדת מגורים בערים הגדולות, בהן יש תחבורה ציבורית מפותחת, ולכן אנשים זקוקים פחות לרישיונות נהיגה ולמכוניות פרטיות. בערים מקובל היום לסלול שבילי אופניים ודרכים להולכי רגל זה גם טוב לבריאות וגם שומר על כדור הארץ שלנו מזיהום . ואומנם ניכרת בזמן האחרון מגמה של מעבר מהפרברים בצדי העיר אל העיר הגדולה עצמה.
6. דרך חיים נוספת ויצירתית, שהיא חלק בלתי נפרד מ"צרכנות בת קיימא" היא "הכלכלה השיתופית". נקודת ההנחה של שיטה זו היא שהצרכן אינו מעוניין בבעלות על מוצר אלא בשירות ובתועלת שיש לו ממנו. לדוגמה: במקום לקנות אפשר לשכור כלי עבודה לבית או ציוד לתינוקות . דוגמה נוספת: יש בערים גדולות בארץ ובעולם פרויקטים להשכרת אופניים. התושבים יכולים להגיע באמצעותם ממקום למקום ואינם חייבים לרכוש אופניים. זה מצב שבו כולם מרוויחים: הצרכן לא מוציא כסף על אופניים, היצרן מייצר פחות אופניים , יש פחות עומס על הכביש והאוויר נקי יותר.
7. אין ספק ששתי הדרכים שסקרנו כאן, "צרכנות בת קיימא" ו"כלכלה שיתופית" מציעות פתרונות מעניינים ואפשריים להצלת כדור הארץ בעתיד. אלא שקשה לעשות שינוי מהפכני בחיים. הוא אינו מגיע בבת אחת, אלא בצעדים קטנים. הרבה מהשינוי צריך לבוא מהממשלות, בעיקר במה שקשור למרוץ הקניות. הממשלה צריכה לפקח על הפרסומות ששוטפות לנו את המוח ולהסיר אותן מהמרחב הציבורי בכבישים וברחובות. זהו צעד ראשון וחשוב.

 על-פי עיתון "הארץ"

 10 במרץ 2015

**קראו את הטקסט המצורף, עיינו בכל השאלות, ואחר כך ענו עליהן.**

1. בפסקה 2 כתוב: "...ולכן זיהום האוויר היה נמוך והסביבה נפגעה רק מעט"
2. מתי זה היה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. מדוע זה היה כך? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2 .ציינו ארבע תופעות מיוחדות לתקופה מאמצע המאה הקודמת ועד ימינו.

א. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ב.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ג.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ד.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. איך צריך לנהוג לפי השיטה של "צרכנות בת קיימא"? הסבירו וכתבו שתי דוגמאות.

דוגמה א. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

דוגמה ב. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. הסבירו מהי "כלכלה שיתופית", והביאו דוגמה אחת לשיטה הזאת.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. א. מדוע קשה ליישם את השיטות של "צרכנות בת קיימא" ושל "הכלכלה השיתופית"?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. מי צריך ליישם אותן ואיך?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6 . למי או למה מכוונים הרימוזים הבאים?

 א. **הם** השתמשו... (פסקה 2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ב. נקודת ההנחה של שיטה **זו**... (פסקה 6) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. מהו סוג הקשר בין פסקה 3 לפסקה 4 ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. " כאשר אנשים צרכו פחות, התעשייה והטכנולוגיה היו מוגבלות, **ולכן** זיהום האוויר היה נמוך והסביבה נפגעה רק מעט."

מהו הקשר הלוגי שמבטאת מילת הקישור " **ולכן** " במשפט זה ?

בחרו בתשובה הנכונה :

1. תוצאה
2. ויתור
3. ניגוד
4. הוספה